स्टार प्लस का मशहूर सीरियल ‘इस प्यार को क्या नाम दूं’ का सीजन 3 आपके टीवी स्क्रीन पर दस्तक देने वाला है. इस शो के लीड कलाकारों की बात करें तो टीवी एक्टर वरुन सोबती सीरियल में लीड एक्टर के तौर पर नजर आएंगे. वहीं शिवानी तोमर वरुन सोबती के अपोजिट होंगी. लेकिन हम इस बार बात करने जा रहे हैं एक एक्ट्रेस के ऐसे ग्लैमरस अंदाज के बारे में जो इस सीरियल में लीड एक्ट्रेस शिवानी तोमर की मां का किरदार निभा रही हैं. क्या आपने साल 1993 में आई पहलाज निहलानी की फिल्म ‘आंखे’ देखी है? इस फिल्म में एक गाना था ‘लाल दुपट्टे वाली’. अगर इस गाने को आपने देखा है तो इसमें गोविंदा की हिरोईन बनी रितु शिवपुरी को भी आपने देखा ही होगा. पहलाज निहलानी निर्मित और डेविड धवन निर्देशित ये फिल्म रितु की पहली फिल्म थी. अब वही रितु शिवपुरी स्टार प्लस के सीरियल ‘इस प्यार को क्या नाम दूं-3’ से कमबैक करने वाली हैं. स्मॉल स्क्रीन पर वापसी करने वाली ये एक्ट्रेस लीड एक्ट्रेस शिवानी तोमर की मां के किरदार निभा रही हैं.